           
                  										 Anexa nr. 3
        la Hotarârea Consiliului Local Târgușor 
                                                                                                                     Nr. ____ din __________________
             Contrasemnează,                                                                             PREȘEDINTE DE ȘEDINȚĂ 
           SECRETAR GENERAL COMUNĂ
               Camelia VELICICĂ                                                                                 Consilier, ________________

REGULAMENT
privind organizarea şi desfăşurarea  procedurii de atribuire directa,   a suprafeţelor
 de pajişti disponibile din domeniul prival al comunei Târgușor 


CAPITOLUL I
Dispoziţii Generale
Art. 1 - (1) În aplicarea dispoziţiilor art. 9 alin. (2) din Ordonanța de Urgență a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările și completările ulterioare, pentru punerea în valoare a pajiştilor aflate în domeniul privat al comunei Târgușor şi pentru folosirea eficientă a acestora, primăria comunei Târgușor, prin primar, în conformitate cu hotărârea consiliului local, în baza cererilor crescătorilor de animale, persoane fizice sau juridice având animalele înscrise în RNE şi/sau în SIIE, membri ai colectivităţii locale sau care au sediul social pe teritoriul localităţilor  Târgușor și Mireasa, încheie contracte de închiriere prin atribuire directă, în condiţiile prevederilor Legii nr. 287/2009, republicată, cu modificările ulterioare, pentru suprafeţele de pajişti disponibile, proporţional cu efectivele de animale deţinute în exploataţie, pe o perioadă cuprinsă între 7 şi 10 ani. Suprafeţele de pajişti rămase nealocate se atribuie în condiţiile prevederilor art. 9 alin. (1) din OUG Nr. 34/2013, crescătorilor de animale persoane fizice sau juridice având animalele înscrise în RNE şi/sau în SIIE.
(2) Asociaţiile crescătorilor locali, cooperativele agricole locale, grupurile de producători locali, persoanele juridice cu sediul social pe teritoriul administrativ al  comunei Târgușor cu care se încheie contracte de închiriere prin atribuire directă trebuie să fie legal constituite înainte de data depunerii cererii pentru atribuirea directă a contractului. Entităţile înfiinţate cu cel puţin un an înainte de data depunerii cererii au drept de preempţiune, cu condiţia de a face dovada desfăşurării de activitate economică specifică domeniului respectiv.
(3) Asociaţiile crescătorilor locali, persoanele juridice cu sediul social pe teritoriul administrativ al comunei Târgușor care solicită încheierea de contracte de închiriere pentru pajiştile aflate în domeniul privat al comunei Târgușor depun un tabel cu membrii asociaţiei, crescători locali de animale având un număr de animale înscrise în RNE şi/sau în SIIE care asigură încărcătura minimă, conform prevederilor art. 10 alin. (1) din OUG nr. 34/2013.

 (4) În scopul creării cadrului organizatoric legal şi unitar de desfăşurare a procedurii de atribuire a contractului de închiriere, Consiliul Local aprobă, prin hotărâre, prezentul regulament privind organizarea şi desfăşurarea procedurii de atribuire directa, a suprafeţelor de pajişti disponibile, proporţional cu efectivele de animale deţinute în exploataţie .
Art. 2 - (1) Prezentul regulament reglementează regimul juridic pentru atribuirea directă a suprafeţelor de pajişti disponibile aparţinând proprietăţii private a comunei Târgușor.
(2) Închirierea se face în baza unui contract prin care comuna Târgușor, persoană juridică de drept public, conform art. 96 alin. (1) din Ordonanța de Urgență a Guvernului Nr. 57/2019 privind Codul administrativ, în calitate de locator, atribuie unei persoane fizice sau juridice numită locatar, care pe riscul şi pe răspunderea sa, pentru o perioadă determinată, exploatează o suprafață de  pajişte atribuită direct,  din domeniul privat al  comunei Târgușor, în schimbul unei chirii.
(3) Închirierea suprafeţelor de pajişti disponibile, din domeniul privat al comunei Târgușor, se aprobă de către Consiliul Local Târgușor, prin hotărâre, în condiţiile legii.
Art. 3 - (1) Organizatorul procedurii de atribuire este Primăria comunei Târgușor,  județul Constanța. Iniţiatorul procedurii este comuna Târgușor, prin Primar, conform art. 154 alin. (6)  din Ordonanța de Urgență a Guvernului Nr. 57/2019 privind Codul administrativ, cu modificările și completările ulterioare, în baza cererilor crescătorilor de animale, persoane fizice sau juridice, membri ai colectivităţii locale sau care au sediul social pe teritoriul localităților Târgușor și Mireasa, având animalele înscrise în Registrul naţional al exploataţiilor (RNE) şi/sau în Sistemul de Identificare şi Înregistrare a Ecvideelor (SIIE) ,  adresate  Primarului comunei Târgușor.
(2) În solicitarea scrisă, crescătorii de animale vor preciza numărul de animale pe care-l dețin în proprietate, la care vor anexa  dovada înregistrării acestora în Registrul naţional al exploataţiilor (RNE) şi/sau în Sistemul de Identificare şi Înregistrare a Ecvideelor (SIIE), precum și dovada înregistrării persoanei fizice sau juridice în Registrul agricol cu efectivul de animale .
Art. 4 - (1) Se stabilește ca procedură pentru închirierea  suprafeţelor de pajişti disponibile din domeniul privat al comunei Târgușor, atribuirea directă.
(2) Procedura de atribuire se stabileşte de către Consiliul Local.

CAPITOLUL II
Organizarea şi desfăşurarea procedurii de atribuire
Art. 5 - (1) Pentru organizarea şi desfăşurarea procedurii de atribuire directă a suprafeţelor de pajişti disponibile, din domeniul  privat al comunei Târgușor, Consiliul  local al Comunei Târgușor  are obligaţia de a numi o comisie în scopul soluționării cererilor crescătorilor de animale, persoane fizice sau juridice având animalele înscrise în RNE şi/sau SIIE.
(2) Comisia este alcătuită dintr-un număr impar de membri, de minimum 5, se nominalizează, de regulă, dintre  reprezentanţii consiliului local și cei ai  aparatului de specialitate al Primarului .
(3) Componenţa comisiei, membrii acesteia, precum și supleanţii lor se stabilesc și sunt numiţi prin hotărârea consiliului local.
(4)  Președintele comisiei de evaluare este numit de locator dintre reprezentanţii acestuia în comisie. În lipsa preşedintelui, atribuţiile acestuia vor fi delegate viceprimarului comunei Târgușor.
(5)  Secretarul comisiei de evaluare este numit de locator dintre membrii acesteia.
(6)  Fiecare dintre membrii comisiei de evaluare beneficiază de câte un vot, secretarul nu are drept de vot, asigură secretariatul comisiei.
(7)  Deciziile comisiei  se adoptă cu votul majorităţii membrilor, în caz de paritate,  votul președintelui comisiei este decisiv.
(8) Membrii comisiei  și supleanţii  trebuie să respecte regulile privind conflictul de interese prevăzute de lege.
(9) Membrii comisiei şi supleanții, după caz,  vor da o declaraţie de compatibilitate, imparţialitate şi confidenţialitate pe propria răspundere. În caz de incompatibilitate preşedintele comisiei îl va sesiza de îndată pe locator despre existenta stării de incompatibilitate și va propune înlocuirea persoanei incompatibile, cu unul dintre membrii supleanţi.
(10)  Supleanţii participă la ședinţele comisiei de evaluare numai în situaţia în care membrii acesteia se află în imposibilitate de participare datorită unui caz de incompatibilitate, caz fortuit sau forţei majore.
(11)  După producerea înlocuirii, calitatea de membru al comisiei de evaluare este preluată de către membrul supleant care îşi va exercita atribuţiile aferente până la finalizarea procedurii de atribuire.
Art. 6.  Primarul va aduce la cunoștință publică data și ora întrunirii comisiei în vederea  încheierii contractului de închiriere, prin atribuire directă, a suprafețelor de pajiște disponibile din domeniul privat al comunei Târgușor, proporțional cu numărul de animale deținute, asigurându-se încărcătura optimă de animale pe hectar, dar nu mai mică de 0,3 UVM/ha, prin anunțuri afișate atât la sediul primăriei, cât și pe site-ul acesteia la adresa:  www.primariatargusor.ro. 
Art. 7. Preţul chiriei va fi stabilit prin hotărârea Consiliului Local Târgușor, cu respectarea prevederilor art. 9  alin. (7^1) din Ordonanța de Urgență a Guvernului Nr. 34/2013, cu modificările și completările ulterioare și art. 6 alin. (3) și alin. (4) din Hotărârea Guvernului nr. 1064/2013 privind aprobarea Normelor metodologice pentru aplicarea prevederilor Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările și completările ulterioare .
Art. 8. Neprezentarea solicitanților la data şi ora fixată pentru încheierea contractului de închiriere, prin atribuire directă a suprafețelor de pajiști disponibile  pierde dreptul de atribuire.
CAPITOLUL III
Atribuirea  contractului de închiriere
Art. 9.    (1) Cererile se depun până în preziua întrunirii comisiei, până la orele 12,00 . Comisia se va întruni la data de 16. 04. 2026, orele 10,00.
   (2) Solicitantul are obligatia să prezinte comisiei umătoarele documente:
a) certificat fiscal care să ateste că solicitantul nu are datorii la bugetul local, în cazul persoanelor fizice;
b) certificat fiscal care să ateste că solicitantul nu are datorii la bugetul local şi de stat,  în cazul persoanelor juridice ;
c) certificat de înregistrare CUI – copie conform cu originalul- pentru persoane juridice;
d) declaratie pe propria raspundere a reprezentantului legal al societății  din care sa rezulte că  nu se află în reorganizare judiciară sau faliment- pentru persoane juridice;
e)  copie acte de identitate (în cazul persoanelor fizice);
f) dovada înregistrării în RNE şi/sau SIIE și detinerii exploatației cu sediul social pe raza administrativ teritorială a comunei Tîrgușor – Adeverința de la medicul veterinar de circumscripție privind : codul de exploatatie, sediul social al exploatației și numărul de animale deținute la data depunerii  cererii;
g) tabel cu membrii asociaţiei – pentru asociaţiile crescătorilor locali, persoane juridice cu sediul social pe teritoriul administrativ al  comunei Târgușor;
h)  dovada deținerii unei încărcături minime de 0,3 UVM/ha pentru suprafața solicitată – Adeverinţă de la registrul agricol cu efectivul de animale înscrise până la data de 01 martie ;
i) Oferta financiară cu prețul de închiriere de  ___  lei/ha/an pentru terenul solicitat .
Art. 10.  Procedura de atribuire  directă a suprafețelor de pajiști disponibile,  se aplică crescătorilor de animale, persoane fizice sau juridice având animalele înscrise în Registrul naţional al exploataţiilor şi/sau în Sistemul de Identificare şi Înregistrare a Ecvideelor, membri ai colectivităţii locale sau care au  sediul social pe teritoriul localităților  Târgușor  sau  Mireasa.
Art. 11. În timpul desfăşurării procedurii de atribuire comisia întocmeşte un proces-verbal în care se confirmă eligibilitatea solicitantului şi preţul stabilit prin Hotărârea Consiliului Local.
Art. 12 - (1) La finalizarea procedurii de atribuire, comisia  consemneaza verificarea documetelor prezentate de crescătorul de animale  şi încheie un  proces-verbal .
	(2) Procesul verbal va fi semnat de atât de comisie, cât și  de solicitant.

CAPITOLUL IV
Contractul de închiriere

Art. 13 - (1) Contractele de închiriere se vor încheia în formă scrisă pe o perioadă de minim 7 ani cu posibilitatea prelungirii pentru o perioadă egală cu cel mult jumătate din durata sa iniţială, cu condiţia ca prin prelungire să nu se depăşească termenul maxim de 10 ani prevăzut la art. 9 alin. (2) din Ordonanţa de urgenţă a Guvernului nr. 34/2013, aprobată cu modificări şi completări prin Legea nr. 86/2014, cu modificările ulterioare.
	(2) Pentru proprietarii de animale membri ai colectivităţii locale sau care au sediul exploataţiei pe teritoriul administrativ al comunei Târgușor şi sunt membri ai unei asociaţii constituite în condiţiile Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare, şi exploatează în comun o suprafaţă de pajişti, contractul de închiriere se încheie cu asociaţia, în baza unui centralizator care cuprinde acordul, datele de identificare, numărul de animale şi suprafaţa care revine pe fiecare membru al asociaţiei.
(3) Modelul contractului de închiriere va fi întocmit de locator și aprobat prin hotărâre, conform legislației în vigoare. 
(4)  Obiectul închirierii îl constituie închirierea pășunilor disponibile aflate în domeniul privat al Comunei Târgusor, situate în zonele prezentate în tabelul anexei  nr.1 din hotărâre.
(5)  Terenurile sunt libere de sarcini și intră în posesia efectivă a locatarului odată cu semnarea procesului verbal de predare - primire.
(6) Atribuirea contractului de închiriere se face numai dacă solicitanții membri ai colectivităţii locale sau care au sediul social pe teritoriul localităților Târgușor sau Mireasa, au  animalele înscrise în Registrul naţional al exploataţiilor (RNE) şi/sau în Sistemul de Identificare şi Înregistrare a Ecvideelor (SIIE),  și asigură încărcătura minimă de 0,3 UVM/ha de animale/ha. Conversia animalelor în UVM se face conform coeficienţilor prevăzuţi în tabelul  de mai jos :

Coeficienţii de conversie a animalelor erbivore în UVM
conform Ordinului nr. 544/2013

	
	
	
	

	
	Categoria de animale
	Coeficientul de conversie
	Capete/UVM

	
	Tauri, vaci şi alte bovine de mai mult de 2 ani, ecvidee de mai mult de 6 luni
	1,0
	1,0

	
	Bovine între 6 luni şi 2 ani
	0,6
	1,6

	
	Bovine de mai puţin de 6 luni
	0,4
	2,5

	
	Ovine
	0,15
	6,6

	
	Caprine
	0,15
	6,6




(6). Se vor încheia contracte pentru fiecare solicitant (crescator de animale) eligibil căruia i se atribuie direct, conform procedurii, parcele de pajiște disponibile.

CAPITOLUL V
CONDIȚII  OBLIGATORII  PRIVIND  EXPLOATAREA ÎNCHIRIERII

Art.14 -  (1). Destinația: organizare pășunat pe specii de animale:  bovine, ovine, caprine;
  (2). Nerespectarea acestei prevederi dă dreptul locatorului să rezilieze unilateral contractul de închiriere, după o preavizare de 30 zile.
 (3). Locatarului îi este interzisă creșterea la stână sau pe lângă stână a porcilor sau păsărilor pentru a evita degradarea terenului.
 (4). Locatarul are obligatia să asigure exploatarea prin pășunat, eficace în regim de continuitate și de permanență a terenului ce face obiectul închirierii. In acest scop, pe perioada derulării contractului, el trebuie să respecte încărcătura de animale/ha minima 0,3 UVM/ha, prezentând,  în acest sens,  în fiecare an, adeverință de la registrul agricol privind efectivul anual de animale scoase la pășunat și adeverință de la medicul veterinar de circumscripție privind înregistrarea animalelor în RNE şi/sau în Sistemul de Identificare şi Înregistrare a Ecvideelor (SIIE), adeverințe ce vor fi depuse la compartimentul Urbanism din cadrul Primăriei comunei Târgușor,  până cel tarziu în data de 01 martie a anului respectiv. Dacă din documentele prezentate  reiese că nu este respectată încărcătura minima de 0,3 UVM/ha, pentru lotul respectiv și dacă nu se respectă data maximă de depunere a adeverințelor, atunci contractul se reziliază de drept.
(5). Locatarul este obligat să suporte toate cheltuielile cu privire la îndeplinirea contractului de închiriere.
(6). Deasemeni locatarul va respecta toate legile în vigoare cu privire la obiectul închirierii și va ține cont de Strategia privind organizarea activității de îmbunatatire și exploatare a pajiștilor la nivel național, pe termen mediu și lung, aprobată prin Ordinul ministrului agriculturii, alimentatiei si padurilor și al ministrului administratiei publice nr. 226/235/2003, cu modificările și completările ulterioare.
(7). Locatarul va efectua anual lucrări de fertilizare cu îngrășăminte organice, acestea exercitând un efect ameliorativ asupra însușirilor fizice, chimice și trofice ale solului. O metodă simplă, deosebit de eficientă și foarte economică este fertilizarea prin târlire.
(8). Odata cu semnarea contractului, locatarul are obligația să respecte toate prevederile și procedurile ce decurg din legislația privind protecția mediului.
(9). Înainte de ieșirea la pășunat se va face controlul sanitar - veterinar al animalelor prin certificatele eliberate de circumscripția sanitar - veterinară.
(10). Locatarul are obligația să anunțe circumscripția sanitar – veterinară și Primăria comunei Târgușor, în termen de 24 ore, în cazul îmbolnăvirii animalelor, apariția unor boli infectocontagioase sau a mortalității animalelor.
(11). Locatarul este obligat să plătească anual taxa pe terenul care face obiectul contractului de închiriere conform Codului fiscal și a Hotărârii Consiliului Local Târgușor  privind stabilirea taxelor și impozitelor locale.
(12). Locatarul nu poate subînchiria sau cesiona, în tot sau în parte, terenul și lucrările ce fac obiectul contractului de inchiriere.
(13). Locatarul este obligat să întrebuințeze bunul imobil – terenul – potrivit destinației sale – pășune.
(14). Locatorul are dreptul ca prin împuterniciții săi să controleze modul cum este folosit și întreținut de către locatar terenul închiriat și să ia măsurile ce se impun în vederea unei bune întrețineri și folosirii judicioase, potrivit destinației stabilite în cadrul atribuirii.
(15). Terenul închiriat va fi folosit în regim de continuitate și permanență pentru scopul în care a fost închiriat, iar eventualele schimbări de destinatie sunt interzise .
(16). Locatarul este obligat să respecte prevederile Hotararii Consiliului Local Târgușor nr. 27/2014 privind organizarea pasunatului pe pășunile proprietate privată a comunei Târgușor și cele din amenajamentul pastoral.
(17). La încetarea contractului de închiriere prin ajungere la termen, locatarul este obligat să restituie locatorului, în deplină proprietate, bunurile de retur  în mod gratuit și libere de orice sarcini, fără  nici o pretenție de despagubire.

CAPITOLUL VI
Soluționarea litigiilor

      Art. 15. Litigiile de orice fel ce vor decurge din exercitarea prezentului contract vor fi soluţionate pe cale amiabilă. În cazul în care acest lucru este imposibil, vor fi rezolvate prin instanţele de judecată.
      Art. 16.  Pe toată durata închirierii, cele două părţi se vor supune legislaţiei în vigoare.
      Art. 17.  Prezentul contract constituie titlu executoriu, în condiţiile în care contractul respectă prevederile art. 1.798 din Codul civil.

CAPITOLUL VII
Notificări

    Art. 18. În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzută/prevăzut în partea introductivă a contractului.
    Art. 19. În cazul în care notificarea se face pe cale poştală, ea va fi transmisă prin scrisoare recomandată cu confirmare de primire (A.R.) şi se consideră primită de destinatar la data menţionată de oficiul poştal.
    Art. 20. Dacă notificarea se trimite prin fax, ea se consideră primită în prima zi lucrătoare după cea în care a fost expediată.
    Art. 21. Notificările verbale nu se iau în considerare de niciuna dintre părţi dacă nu sunt confirmate prin intermediul uneia dintre modalităţile prevăzute la alineatele precedente.



CAPITOLUL VIII
Dispoziţii finale

    Art. 22. Proprietarul (locatorul) are obligația de a întocmi dosarul închirierii pentru fiecare contract de închiriere prin atribuire directă.
    Art. 23.  Dosarul închirierii se păstrează de locator atâta timp cât contractul de închiriere produce efecte juridice, dar nu mai puțin decât termenul de păstrare prevăzut de Nomenclatorul arhivistic, de la data încetării contractului .
    Art. 24. Dosarul închirierii trebuie să cuprindă, cel puțin, următoarele elemente:
a) Referatul de specialitate al închirierii;
b) Hotărârea de aprobare a închirierii;
c) Anunțurile prevăzute de prezenta procedură de atribuire a contractului de închiriere;
d) Documentația de atribuire;
e) Justificarea hotărârii de anulare a procedurii de atribuire, dacă este cazul;
f) Contractul de închiriere semnat.
    Art. 25. Dosarul închirierii are caracter de document public. Accesul persoanelor la aceste informații se realizează cu respectarea termenelor și procedurilor prevăzute de reglementările legale, privind liberul acces la informațiile de interes public și nu poate fi restricționat decât în măsura în care aceste informații sunt clasificate sau protejate de un drept de proprietate intelectuală, potrivit legii.
      Art. 26 - Dispozițiile prezentului regulament se completează cu dispozițiie legale aplicabile  în materie. Alte situaţii neprevăzute în actele normative precum şi în prezentul regulament, apărute pe parcursul organizării procedurii de atribuire, vor fi soluţionate de catre comisia constiuită în scopul evaluării solicitanților, prin hotărâre.
    P R I M A R,
Mădălina NEGRU

